O‘zLiDeP Siyosiy Kengashi Ijroiya qo‘mitasi tomonidan O‘zbekiston Respublikasi Prezidentining 2015 yil 15 maydagi “Xususiy mulk, kichik biznes va xususiy tadbirkorlikni ishonchli himoya qilishni ta’minlash, ularni jadal rivojlantirish yo‘lidagi to‘siqlarni bartaraf etish chora-tadbirlari to‘g‘risida”gi farmonini xotin-qizlar orasida keng targ‘ib qilishga qaratilgan “Xususiy mulkning ishonchli himoyasi – iqtisodiy-ijtimoiy taraqqiyot tayanchidir” mavzusida davra suhbati o‘tkazildi. Tadbirda Tadbirkorlar va ishbilarmonlar harakati – O‘zbekiston liberal demokratik partiyasi, O‘zbekiston Xotin-qizlar qo‘mitasi , “Tadbirkor ayol” O‘zbekiston ishbilarmon ayollar assotsiatsiyasi, O‘zbekiston Savdo-sanoat palatasi vakillari ishtirok etdi.